Japonské spracovanie Twin Peaks v podobe hry
24. sep 2007 o 16:07 Ján Kordoš
Alan Wake práve "po japonsky". Z toho jednoducho musí vyjsť niečo šialené, čo si buď okamžite zamilujete alebo tým začnete opovrhovať a ostanete znechutení. Rainy Woods je pre nás horúcim favoritom pre najpôsobivejší titul, na ktorý sa oplatí tešiť. Mladý agent David Young prichádza do mestečka Rainy Woods objasniť vraždu mladej dievčiny Anny Grahamovej. Kedysi v minulosti už jeden masový vrah v mestečku vyčíňal, preto musí miestnym pomôcť David, agent FBI. Najlepšie je predstaviť si spomínané Twin Peaks a získate pomerne vernú predstavu o voľnom svete, ktorý budete môcť poprechádzať skrz-naskrz. Vyšetrovanie odhalí skutočné bizarnosti, budeme využívať zbrane, na prekonávanie väčších vzdialeností nám padne vhod možnosť jazdenia vozidlom, ale najpôsobivejšia by mala byť práve atmosféra. Neveríte, že sa nám rodí skutočný hororový skvost? Pozrite sa na úchvatné video a zrejme nám to potvrdíte. Dátum vydania je zatiaľ naplánovaný na budúci rok bez akéhokoľvek konkretizovania.
DOWNLOAD VIDEO (41,1 MB)
Zdroj: Gamer´s Hell
Japonské hry sú iné, japonské filmy sú iné, japonská kultúra je úplne iná. Teda samozrejme aspoň pre nás. Možno aj to je jeden z dôvodov, prečo máme napríklad na horory z tejto produkcie (či už vo filmovej alebo v hernej podobe) slabosť. Skúste si predstaviť, že by sa niekto rozhodol spraviť Twin Peaks alebo ešte lepšie očakávaný titul